**Ministru kabineta noteikumu projekta**

**“Grozījumi Ministru kabineta 2013.gada 17.septembra noteikumos Nr. 880 „Lauksaimniecības datu centra publisko maksas pakalpojumu cenrādis””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) [Likuma par budžetu un finanšu vadību](http://likumi.lv/ta/id/58057-likums-par-budzetu-un-finansu-vadibu) [5.panta](http://likumi.lv/ta/id/58057-likums-par-budzetu-un-finansu-vadibu#p5) devītā daļa;2) Ministru kabineta 2016. gada 28. jūnija sēdes protokola Nr.32 28.§ 2.2.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013.gada 17.septembra noteikumi Nr. 880 „Lauksaimniecības datu centra publisko maksas pakalpojumu cenrādis” (turpmāk – noteikumi Nr.880), kas nosaka, ka mājas (istabas) dzīvnieku reģistrācija Lauksaimniecības datu centra datubāzē (turpmāk – datubāze) ir maksas pakalpojums EUR 7,11 apmērā. Šobrīd no minētās maksas ir atbrīvoti suņi pavadoņi, suņi asistenti un suņi, kas apmācīti uzbrukt cilvēkam. Sunim pavadonim, sunim asistentam un sunim, kas apmācīts uzbrukt cilvēkam, lai to reģistrētu datubāzē bez maksas, ir jāatbilst prasībām, kas noteiktas Ministru kabineta 2005.gada 20.decembra noteikumos Nr.959 “Labturības prasības sporta, darba un atrakciju dzīvnieku turēšanai, apmācībai un izmantošanai sacensībās, darbā vai atrakcijās”.Saskaņā ar noteikumos Nr.959 noteikto par suņiem pavadoņiem, suņiem asistentiem, suņiem terapeitiem un suņiem, kas apmācīti uzbrukt cilvēkam, precizēta noteikumu Nr.880 3.punkta redakcija.Saskaņā ar Ministru kabineta 2011.gada 21.jūnija noteikumiem Nr.491 „Mājas (istabas) dzīvnieku reģistrācijas kārtība” (turpmāk – noteikumi Nr.491) visiem suņiem ar 2017.gada 1.janvāri ir jābūt apzīmētiem ar mikroshēmu un reģistrētiem datubāzē. Tā kā Lauksaimniecības datu centrs pārskatīs iekšējās procedūras un procesus un mājas (istabas) dzīvnieku īpašniekiem dos iespēju, izmantojot Lauksaimniecības datu centra vai vienotā valsts un pašvaldību pakalpojumu portāla www.latvija.lv pieejamās e-pakalpojumu saskarnes, pašam reģistrēt mājas (istabas) dzīvniekus datubāzē, ir iespējams samazināt ar mājas (istabas) dzīvnieka reģistrāciju datubāzē saistītās izmaksas. Noteikumos Nr.880 noteikto mājas (istabas) dzīvnieku reģistrācijas maksu var samazināt no EUR 7,11 līdz 3,50. Tādējādi tiks panākts, ka visi suņi būs reģistrēti valstī vienotā mājas (istabas) dzīvnieku datubāzē.Saskaņā ar noteikumu Nr.491 23.2 punktu no 2015. gada 1. jūlija suņa īpašnieks (turētājs) suņa atsavināšanas gadījumā nodrošina, lai sunim tiktu implantēta mikroshēma un tas tiktu reģistrēts datubāzē uz atsavinātāja vārda. Vienlaikus Ministru kabineta 2006.gada 16.maija noteikumu Nr.407 “Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību” 23.1 punkts paredz, ka dzīvnieku patversmes īpašnieks drīkst atdot suni citai personai tikai tad, ja suns ir apzīmēts un reģistrēts saskaņā ar normatīvajiem aktiem par mājas (istabas) dzīvnieku reģistrācijas kārtību. Apzīmēšanas un reģistrācijas prasību nepiemēro sunim, ko nodod citai patversmei. Lai samazinātu dzīvnieku patversmēm izdevumus, kas saistīti ar suņa apzīmēšanu un reģistrāciju, un nodrošinātu visu no dzīvnieku patversmēm atsavināto suņu apzīmēšanu un reģistrāciju, nepieciešams noteikt, ka dzīvnieku patversmei, atdodot suni citai personai, suņa reģistrācija datubāzē ir bez maksas. Vienlaikus jānosaka, ka arī valsts pārvaldes iestādes darbā izmantojamu suni reģistrē datubāzē bez maksas. **Ņemot vērā to, ka valsts pārvaldes iestādes savā darbā izmanto tikai īpaši apmācītus suņus, suņu skaits, kas ir reģistrēti datu bāze, ir neliels. Šobrīd datubāzē ir reģistrēti 160 suņi, no kuriem Valsts ieņēmumu dienestam 49, Valsts policijai 6 un Valsts robežsardzei 105. Ņemot vērā to, ka nav sagaidām būtisks valsts pārvaldes iestādes darbā izmantojamu suņu skaita pieaugums, tiks noteikts, ka valsts pārvaldes iestādēm, kuras savā darbā izmanto suņu, suņu reģistrāciju datubāzē varēs veikt bez maksas.** Noteikumu Nr.880 pielikuma 2.3., 2.4. un 6.4.apakšpunkts paredz samaksu par datu centra sniegtajiem pakalpojumiem, kas ir saistīti ar piena kvotu sistēmu. No 2015.gada 1.aprīļa piena kvotu sistēma Eiropas Savienības dalībvalstīs tika atcelta saskaņā ar Padomes 2007.gada 22.oktobra Regulas (EK) Nr.1234/2007, ar ko izveido lauksaimniecības tirgu kopīgu organizāciju un paredz konkrētus noteikumus dažiem lauksaimniecības produktiem, (Vienotā KTO regula) 204.panta 4.punktu, un tā vairs netiek piemērota. Tā kā normatīvais regulējums vairs neparedz piena kvotu piemērošanu, tad noteikumos Nr.880 ir jāsvītro pielikuma 2.3., 2.4. un 6.4. apakšpunkts, kuros ir noteikta samaksa par datu centra sniegtajiem pakalpojumiem attiecībā uz piena kvotu sistēmu. **Sniegto pakalpojumu samaksas svītrošana neatstās ietekmi uz valsts budžeta ieņēmumiem un izdevumiem, jo kopš 2007. gada 20. novembrī Komisija (turpmāk - COM) publiskoja dokumentu „Eiropas Komisijas Paziņojums Eiropas Parlamentam un Padomei „Gatavojoties KLP reformas „veselības pārbaudei””, kuras ietvaros tika iekļauts priekšlikums par kvotu sistēmas atcelšanas “mīksto nosēšanos”, bija zināms, ka piena kvotas tiks atceltas, līdz ar to budžetā ieņēmumi netika plānoti.** |
| 3. | Projekta izstrādē iesaistītās institūcijas | Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Dzīvnieku patversmju īpašnieki. Pašlaik Latvijā ir reģistrētas 28 dzīvnieku patversmes. Vidēji gada laikā jaunam īpašniekam tiek atdoti 2500 suņi;2) valsts pārvaldes iestādes, kuras darbā izmanto suņus; 3) mājas (istabas) dzīvnieku īpašnieki. Suņu īpašnieku skaits nav zināms, kamēr nav nodrošināta visu suņu apzīmēšana ar mikroshēmām un reģistrācija Lauksaimniecības datu centra datubāzē. Pēc 2014.gada *FEDIAF* (*The European Pet Food Industry*) statistikas datiem, Latvijā ir 260 000 suņu.Patlaban (07.09.2016.) Lauksaimniecības datu centra datubāzē ir reģistrēti 45 557 mājas (istabas) dzīvnieki, no tiem – 43501 suns.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina finansiālo slogu dzīvnieku patversmēm, valsts pārvaldes iestādēm, kuras darbā izmanto suņus, un mājas (istabas) dzīvnieku īpašniekiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu** **un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **56880** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **56880** | **0** | **0** | **0** | **0** |
| 1.2. valsts speciālais budžets | **0** | **0** | **0** | **0** | **0** |
| 1.3. pašvaldību budžets | **0** | **0** | **0** | **0** | **0** |
| 2. Budžeta izdevumi: | **56880** | **0** | **8750** | **8750** | **8750** |
| 2.1. valsts pamatbudžets | **56880** | **0** | **8750** | **8750** | **8750** |
| 2.2. valsts speciālais budžets | **0** | **0** | **0** | **0** | **0** |
| 2.3. pašvaldību budžets | **0** | **0** | **0** | **0** | **0** |
| 3. Finansiālā ietekme: | **0** | **0** | **–8750** | **–8750** | **–8750** |
| 3.1. valsts pamatbudžets | **0** | **0** | **–8750** | **–8750** | **–8750** |
| 3.2. speciālais budžets | **0** | **0** | **0** | **0** | **0** |
| 3.3. pašvaldību budžets | **0** | **0** | **0** | **0** | **0** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  | **8750** | **8750** | **8750** |
| 5. Precizēta finansiālā ietekme: | **0** | **0** | **0** | **0** | **0** |
| 5.1. valsts pamatbudžets | **0** | **0** | **0** | **0** |
| 5.2. speciālais budžets | **0** | **0** | **0** | **0** |
| 5.3. pašvaldību budžets | **0** | **0** | **0** | **0** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.2. Detalizēts izdevumu aprēķins. Sākot ar 2017.gadu, pamatojoties uz Lauksaimniecības datu centra (turpmāk – LDC) un Pārtikas un veterinārā dienesta statistikas datiem, ir plānots bez maksas reģistrēt datubāzē 2500 suņu. Budžeta izdevumi **8750** *euro*, tajā skaitā:

|  |  |  |
| --- | --- | --- |
| EKK Kods | Programmas/apakšprogrammas numurs, nosaukums; klasifikācijas koda nosaukums | Izmaiņas 2017.gadā, *euro*  |
|  | 21.02.00. Sabiedriskā finansējuma administrēšana un valsts uzraudzība lauksaimniecībā | **8750** |
| 1000 | Atlīdzība, t.sk. | **2216** |
| 1110 | Atalgojums (LDC speciālisti, **320** darba stundas gadā, 941 *euro*\168st.\***320**st. = **1793** *euro* | **1793** |
| 1210 | Darba devēja valsts sociālās apdrošināšanas obligātās iemaksas | **423** |
| 2000 | Preces un pakalpojumi | **6534** |
| 2251 | Izmaiņas informācijas sistēmā (**180** stundas x 36,30 *euro*) | **6534** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izcenojuma samazinājums no 7,11 uz 3,50 *euro* neradīs ietekmi uz valsts budžetu. Ieņēmumi no maksas pakalpojumiem nesamazināsies un sasniegs plānoto apmēru, jo salīdzinājumā ar iepriekš plānoto apjomu palielināsies mājas (istabas) dzīvnieku skaits. 2016.gada budžetā bija ieplānoti ieņēmumi no 16 000 mājas (istabas) dzīvnieku reģistrēšanas, bet 2016.gada 7 mēnešos datubāzē bija reģistrēti 19 362 mājas (istabas) dzīvnieki. 2017.gada budžeta prognozē bija paredzēti ieņēmumi no 14 000 mājas (istabas) dzīvnieku reģistrēšanas, t.i., 99 540 *euro* atbilstoši šobrīd spēkā esošajam cenrādim, kas paredz 7,11 *euro* par viena dzīvnieka reģistrāciju. Ņemot vērā 2016.gada tendenci un arī to, ka no 2017.gada 1.janvāra suņu reģistrācija būs obligāta, reģistrēto mājas (istabas) dzīvnieku skaits palielināsies 2 reizes, t.i., līdz 28 000 mājas (istabas) dzīvnieku gadā.Kaut arī palielināsies dzīvnieku skaits, LDC izdevumi saistībā ar mājas (istabas) dzīvnieku reģistra uzturēšanu paliks nemainīgi, izņemot izdevumi par dzīvnieku patversmju un valsts pārvaldes iestāžu suņu reģistrāciju (sk. 6.2. apakšpunktu). Tiks optimizētas iekšējās LDC procedūras un procesi, kas dod iespēju mājas (istabas) dzīvnieku īpašniekiem pašiem reģistrēt savu mājas (istabas) dzīvnieku, izmantojot portālu [www.latvija.lv](http://www.latvija.lv). **Noteikumu projekta īstenošana, kā arī Lauksaimniecības datu centra iekšējo procedūru optimizācija tiks nodrošināta Zemkopības ministrijas budžetā piešķirto līdzekļu ietvaros.** |

*Anotācijas IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016.gada 12.augustā elektroniski nosūtīts Latvijas Pašvaldību savienībai, biedrībai „Latvijas veterinārārstu biedrība”, biedrībai „Lauksaimnieku organizāciju sadarbības padome”, nodibinājumam “dzivniekupolicija.lv, SIA “Aivara Borovkova juridiskajam birojam “AB Grupa””, nodibinājumam „Dzīvnieku Drauga fonds” biedrībai “Dzīvnieku patversme Mežvairogi”, kā arī biedrībām „DzīvniekuSOS” un „Latvijas kinoloģiskā federācija”.2016.gada 7.septembrī tika organizēta sanāksme, kurā piedalījās pārstāvji no Latvijas Pašvaldību savienības, nodibinājuma “dzivniekupolicija.lv”, SIA “Aivara Borovkova juridiskajais biroja “AB Grupa”” un biedrības „Latvijas kinoloģiskā federācija”. |
| 3. | Sabiedrības līdzdalības rezultāti | Noteikumu projektu atbalsta Latvijas Pašvaldību savienība, biedrība „Lauksaimnieku organizāciju sadarbības padome”, nodibinājums „Dzīvnieku Drauga fonds” biedrība “Dzīvnieku patversme Mežvairogi”, biedrība „DzīvniekuSOS”, nodibinājums “dzivniekupolicija.lv, SIA “Aivara Borovkova juridiskais birojs “AB Grupa””.Biedrība „Latvijas veterinārārstu biedrība” neatbalsta izstrādāto noteikumu projektu un uzskata, ka nav jāveicina nedz suņu nonākšana no patversmēm maksātnespējīgu personu rokās, nedz arī jārūpējas par to, lai likumpārkāpēji (personas, kuru suņi uzbrukuši cilvēkam vai dzīvniekam, personas, kas nav laikus – līdz 2017.gada 1.janvārim – reģistrējušas savu suni ) saņemtu labvēlīgākus nosacījumus suņa reģistrēšanai nekā citi Latvijas suņu turētāji. Ja maksa par suņa reģistrāciju tiek samazināta vairāk nekā uz pusi visām maksātspējīgajām personām – suņu īpašniekiem, kas personisku apsvērumu dēļ nav reģistrējušas sev piederošo suni normatīvajos aktos noteiktajā kārtībā, pastāv bažas par šobrīd noteiktās cenas 7,11 *euro* pamatotību. Tāpēc, iespējams, būs jāvērtē nepieciešamība atmaksāt 3,61 *euro* personām, kas savus suņus reģistrējušas maksājot 7,11 *euro*.Lai patversme tiktu atbrīvota no maksas, reģistrācija būtu jāveic ne vēlāk kā 72 stundu laikā pēc dzīvnieka ievietošanas patversmē, sinhronizējot ar Ministru kabineta 2006.gada 16.maija noteikumu Nr.407 “Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību” 19.1punktu, kas nosaka prasību veikt dzīvnieka klīnisko izmeklēšanu patversmē 72 stundu laikā.Biedrība „Latvijas kinoloģiskā federācija” atbalsta to, ka valsts iestādes un dzīvnieku patversmes tiek atbrīvotas no reģistrācijas nodevas, taču kategoriskiiebilst pret formulējumu, proti, ka no reģistrācijas maksas atbrīvojama jaunam īpašniekam nododama patversmes suņa reģistrācija. Brīdī, kad suns nonāk patversmē, viņš kļūst par patversmes īpašumu, tāpēc ir apzīmējams un reģistrējams normatīvo aktu noteiktā kārtībā. Patversmes īpašnieka pienākums ir suni turēt 14 dienas, pirms to atļauts atsavināt citai personai, kas nav dzīvnieka īpašnieks. Nereti suņi tiek turēti daudz ilgāk, pat gadu un vairāk. Šajā laikā suns var izbēgt no patversmes, tāpēc iesakām suni, kas nonācis patversmē, apzīmēt un reģistrēt 3 darbdienu laikā no suņa uzņemšanas patversmē. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

15.09.2016. 15:24

1857

L.Ansone

26618969, Liene.Ansone@zm.gov.lv